tomron87/hebrew-wikipedia-sentences-corpus huggingface dataset:
רואנדה מצויה ברום גבוה, ברובה מעל 1,500 מטרים.
הנקודה הנמוכה ביותר היא בגובה 950 מטרים מפני הים, והגבוהה ביותר, הר הגעש קריסמבי, היא בגובה 4,507 מטרים.
קו פרשת המים שבין אגני הניקוז הנילוס והקונגו עובר ברכס הרים, שחוצה את מערב רואנדה מצפון לדרום.
חלקו הצפוני של הרכס מורכב מהרי געש, והוא יורד בשיפוע חד לכיוון אגם קיוו והנהר רוזיזי, המהווים את הגבול עם קונגו.
במדינה 23 אגמים גדולים, שהגדול שבהם הוא אגם קיוו, והיא משובצת בנהרות רבים.
כ-1,390 קמ"ר משטח המדינה מכוסה מים.
אגם קיוו ועמק הרוזיזי הם חלק מן השבר הסורי אפריקאי.
בצדו המזרחי של הרכס השיפוע מתון, ושטח המדינה שמזרחה לו מורכב מרמה ובה גבעות משתפלות, שנתנו למדינה את כינויה "ארץ אלף הגבעות" (Igihugu cy'Imisozi Igihumbi בקינירואנדה, Pays des Mille Collines בצרפתית).
החלק הסמוך לגבול טנזניה-רואנדה הוא ביצתי ומישורי.
הרום הגבוה ממתן את השפעות קו הרוחב הטרופי על האקלים.
הטמפרטורה ביום נעה בדרך-כלל בין 22 ל-27 מעלות צלזיוס, ובלילה בין 16 ל-20 מעלות, עם הבדלים קטנים בין חודשי השנה.
השנה נחלקת לשתי עונות גשומות, הקצרה באוקטובר ונובמבר והארוכה מאמצע מרץ ועד סוף מאי, ושתי עונות יבשות ביניהן.
עיקר הגשם מתרכז בעונות הגשומות, אך גשם יורד בכל חודשי השנה.
כמות המשקעים השנתית הממוצעת נעה בין 780 מ"מ בשנה במזרח ל-1,600 מ"מ בהרי המערב.
על אף שממוצע המשקעים הרב-שנתי גבוה מאוד, המדינה מועדת לבצורות תקופתיות, שנזקן חמור עקב היעדר מערכות השקיה.
במפקד האוכלוסין האחרון שנערך במדינה, ב-2002, נמנו בה 8.13 מיליון נפש.
גודל האוכלוסייה כיום הוא 12.9 מיליון תושבים.
תוחלת החיים היא 69.02 שנים.
שיעור הפריון הוא 3.8 ילדים בממוצע לאישה.
85% מהתושבים הם בני הוטו, כ-14% הם טוטסי, והאחוז הנותר הם טווה, עם פיגמי.
קיימים גם מיעוטים קטנים מאוד של אסייתים (בעיקר הודים, שהגיעו מאוגנדה השכנה), ערבים ואירופים.
מגמת הממשלה היא לטשטש ככל האפשר את ההבדלים שבין ההוטו לטוטסי ולחזק את הזהות הרואנדית המשותפת.
כל הקבוצות דוברות שפה אחת - קינירואנדה.
קינירואנדה משתייכת לקבוצת שפות הבנטו, וקרובה מאוד לקירונדי, המדוברת בבורונדי השכנה.
חלק מהתושבים דוברים גם צרפתית, שפת השלטון הקולוניאלי.
חלק אחר, בעיקר בני טוטסי שהיו פליטים באוגנדה, דובר אנגלית.
סוואהילית משמשת לעיתים לצורכי מסחר.
הדת השלטת במדינה היא נצרות, בעיקר נצרות קתולית.
כ-43.7% מן התושבים הם קתולים, כ-37.7% פרוטסטנטים מכנסיות שונות,כ-11.8% שייכים לכנסייה האדוונטיסטית של היום השביעי 2.1% מוסלמים, כ-3% חסרי דת וכ-0.7% שייכים לעדי יהוה.
מיעוט זעיר מאמין באמונות אנימיסטיות.
מחד קיימות טענות ששיעור המוסלמים עלה משמעותית (עד 14%) לאחר רצח העם, בעקבות המרות דת של נוצרים שהתאכזבו מהתנהגות הכנסייה בזמן הטבח ומאידך, על פי מקורות אחרים, כגון ספר העובדות העולמי, שיעור המוסלמים לא השתנה משמעותית.
האוכלוסייה היא כפרית ברובה הגדול (כ-85%), ושיעור העירוניות הוא הנמוך ביותר באפריקה, אם כי הוא עולה לאיטו בשנים האחרונות.
צפיפות האוכלוסין במדינה היא בין הגבוהות ביותר באפריקה.
עיר הבירה קיגאלי מהוה את העיר הגדולה היחידה ברואנדה בפער גדול.
גודל האוכלוסייה של הוא כמיליון נפש, וגודל האוכלוסייה בעיר השנייה בגודלה, בּוּטַרֵה שבפרובינציה הדרומית, הוא כ-50,220 נפש (2012).
בסך הכל ישנם 15 יישובים בכל המדינה שגודל האוכלוסייה שלהם הוא למעלה מ-10,000 נפש.
רואוד טאון היא בירת איי הבתולה הבריטיים.
העיר ממוקמת על חופו הדרומי של האי טורטולה.
אוכלוסיית רואוד טאון מונה כ-21,000 נפשות (נכון ל-2021).
רואוד טאון מהווה את עיר הנמל העיקרית של איי הבתולה והיא המרכז הגדול ביותר באיים הקריביים לתיירות היאכטות.
רואה חשבון (בקיצור: רו"ח) הוא מי שהוסמך על פי חוק לעסוק במקצוע ראיית החשבון, ותפקידו הוא ביצוע ביקורת על דוחות כספיים ומתן חוות דעת עליהם.
לרואה החשבון ידע והשכלה רחבה בתחומי החשבונאות, המסים, המימון, הביקורת החשבונאית ותחומים נוספים, הדרושים לביצוע עבודתו.
רואי חשבון רבים מועסקים בחברות כחשבים ומנהלי כספים, אך על בעלי תפקידים אלה אין כל חובה חוקית להחזיק ברישיון רואה חשבון.
בישראל, החוק המסדיר את מקצוע ראיית החשבון הוא חוק רואי חשבון, תשט"ו–1955. על פי חוק משרד המשפטים הקים את מועצת רואי חשבון בישראל, גוף סטטוטורי שאחראי על מתן רישיון לעיסוק במקצוע.
המועצה עורכת מבחנים, שעמידה בהם, יחד עם תנאים נוספים, מעניקה את הזכות לקבל רישיון.
לימודי החשבונאות לתואר ראשון באוניברסיטאות ובמכללות מתקיימים במסלולים חד חוגיים וכן במסלולים דו חוגיים או תוכניות לתואר כפול, אז הם משולבים בדרך כלל עם תחומים כגון כלכלה, מנהל עסקים ומשפטים.
אורכם של הלימודים בארץ נע לרוב בין שלוש שנים לשלוש שנים וחצי.
קיימות גם תוכניות לימודי חשבונאות לבעלי תואר אקדמי קודם שניתן להשלימן בפרק זמן של שנתיים וחצי.
הלימודים במוסדות מוכרים מקנים פטורים מחלק מבחינות מועצת רואי חשבון.
הגדרת מקצוע ראיית החשבון בישראל היא:
לימודי ראיית החשבון בישראל נעשים לרוב במוסדות אקדמיים כמו אוניברסיטאות או מכללות.
אף על פי שקיימת אפשרות ללמוד את החומר הנדרש באופן עצמאי ולגשת בצורה עצמאית למבחנים של מועצת רואי החשבון, מעט מאוד בוחרים באפשרות זו.
הלימודים מתחלקים לשלושה תחומים עיקריים – ביקורת, חשבונאות פיננסית וקורסים נוספים.
במסגרת קורסי הביקורת לומדים הסטודנטים לראיית חשבון כיצד לבצע ביקורת בחברות, מהם הדברים הנדרשים בבדיקה של חברות ציבוריות, כיצד לעשות ביקורת למערכות המידע שלהן ועוד.
מטרת הביקורת על הדוחות הכספיים, שהיא תפקידו של רואה חשבון מבקר, היא לוודא שהדוחות הכספיים שמפרסמת חברה תואמים את המצב הכספי שלה ומציגים אותו בצורה נאותה.
כלומר, שאכן הדוחות הכספיים משקפים את מצב החברה כפי שהוא באמת ולפי הכללים המקובלים.
בכך מאפשרים רואי החשבון לציבור, לרשויות ולמשתמשים נוספים בדוחות, להסתמך על מהימנות המידע המופיע בהם.
במסגרת החשבונאות הפיננסית לומדים הסטודנטים כיצד להכין את הדוחות הכספיים לפי תקני דיווח פיננסיים בינלאומיים (IFRS).
בעצם זהו הצד של רואי החשבון אשר עובדים בחברות עצמן ולא בפירמות ראיית החשבון.
במהלך הלימודים לומדים הסטודנטים כיצד להציג בדוחות הכספיים את מצב החברה בהתאם לתקנים השונים.
לדוגמה, כיצד להציג רכוש קבוע, מלאי, התחייבויות פיננסיות ועוד.
הקורסים הנוספים אשר מועברים במסגרת התואר כוללים קורסים שונים במימון, משפטים, דיני תאגידים, מיסוי על הכנסה, מיסוי רווח הון, מיסוי חברות, מיסים בינלאומיים, מיסוי מקרקעין ועוד.
בנוסף כוללים הקורסים הנוספים קורסים בחשבונאות ניהולית אשר כוללת בתוכה תמחיר מוצרים לפי שיטות שונות, ועוד.
על מנת לקבל רישיון רואה חשבון על פי חוק רואי חשבון יש לעבור 15 מבחנים הנכתבים על ידי מועצת רואי חשבון.
הבחינות מתקיימות פעמיים בשנה, במועד אביב (לרוב בחודשים מאי–יולי) וכן במועד סתיו (חודשים נובמבר–ינואר).
ביניים חלק א': מבוא לחשבונאות, משפט עסקי;
ביניים חלק ב': כלכלה, יסודות ביקורת החשבונות, תמחיר וחשבונאות ניהולית;
סופיות חלק א': סטטיסטיקה, חשבונאות פיננסית, דיני תאגידים ומסחר, מימון, טכנולוגיות מידע, דיני מיסים א';
סופיות חלק ב': תמחיר וחשבונאות ניהולית מתקדמת, דיני מיסים ב', חשבונאות פיננסית מתקדמת, ביקורת חשבונות ובעיות ביקורת מיוחדות.
מי שסיים בהצלחה לימודי תואר ראשון בחשבונאות ממוסד אקדמי מוכר להשכלה גבוהה יוכל לבקש פטור מבחינות הביניים וכן מבחינות סופיות חלק א' כך שיידרש לעבור חמש בחינות בסה"כ – מיסים א', מיסים ב', פיננסית, פיננסית מתקדמת וביקורת.
מי שסיים בהצלחה לימודי שנת השלמה בחשבונאות (שנת לימודים נוספת שאינה מהווה חלק מלימודי התואר הראשון בחשבונאות ועלותה גבוהה יותר מעלות שכר לימוד אקדמאי) יוכל לבצע מבחנים במסגרת האוניברסיטה ולבקש פטור משלוש בחינות נוספות במסגרת בחינות סופיות חלק ב', שהן מיסים א', מיסים ב' ופיננסית.
בכל מקרה על מנת לקבל את רישיון רואי החשבון בסופו של דבר יש להיבחן בשתי בחינות דרך המועצה: חשבונאות פיננסית מתקדמת וכן ביקורת חשבונות ובעיות ביקורת מיוחדות.
בשנת 2019 התקבלה במועצת רואי החשבון החלטה על ביטול שנת ההשלמה.
המועצה ערכה התייעצות עם המוסדות האקדמיים ועם המועצה להשכלה גבוהה והחליטה על ביטול הפטורים מבחינות ההסמכה שמעניקה שנת ההשלמה.
לפי ההחלטה החדשה שנת ההשלמה תוחלף בסמסטר נוסף לתואר הראשון.
צעד זה צפוי להוביל להפחתת עלויות עבור הסטודנטים שכן שנת ההשלמה כרוכה בתשלום שכר לימוד גבוה משכר הלימוד האקדמי.
רואי חשבון מועסקים במשק במגוון של תפקידים.
מעבר לעיסוקם בביקורת חשבונות כבעלי משרדי רו"ח או שכירים במשרדים אלה, עובדים רואי החשבון גם כמנהלי כספים, חשבים בחברות, כלכלנים או יועצים פיננסיים, מבקרי פנים, וכן בתפקידים שונים ברשויות ממשלתיות כמו רשות ניירות ערך, רשות המיסים, או משרד האוצר, בחברות ביטוח וכדומה.
נהוג לסווג את משרדי רואי החשבון למשרדים גדולים, בינוניים וקטנים.
משרדי רואי חשבון נקראים לעיתים גם "פירמות".
דירוג המשרדים מתבצע לרוב על פי כמות העובדים המקצועיים בו (לרבות רואי חשבון ומתמחים).
התמחות רואי החשבון במשרדים הגדולים כוללת בדרך כלל ביקורת של חברות ציבוריות, עבודות ייעוץ מורכבות וכן התמחות בביקורת פנימית, ניהול סיכונים ומיסוי.
ההתמחות במשרדים בינוניים וקטנים כוללת בדרך כלל ביקורת של חברות פרטיות, ייעוץ מס ועבודות ייעוץ כלכלי בהיקף מצומצם יותר בהתאם לגודל המשרד.
לאחר סיום שני שלישים מהלימודים, ניתן להתחיל לבצע התמחות.
על פי חוק, על מנת לקבל את רישיון רואה החשבון יש לעבור התמחות.
התמחות רואי חשבון נמשכת שנתיים, ובה באפשרות רואה החשבון המתמחה (נקרא גם סטאז'ר), להתמחות בתחומי ראיית חשבון.
ניתן לבצע התמחות בחשבונאות במסגרת פירמות ראיית החשבון במחלקות השונות (ביקורת, מיסים, כלכלית, מקצועית, ייעוץ וכו'), במסגרת ארגונים ממשלתיים כמו רשות ניירות ערך, רשות המיסים, החשב הכללי ועוד, או במשרד רואי חשבון פרטי.
במקרים נדירים ניתן גם לבצע התמחות במסגרת חברות שמציעות את האפשרות הזו.
על המתמחה בחשבונאות לעמוד במכסת שעות שבועית על מנת שהתקופה בה הוא עובד כמתמחה תיספר לו כתקופת התמחות.
עם ההגעה למשרד נחשב המתמחה כ"ג'וניור", כלומר עובד חדש בפירמה.
עם הזמן והוכחת היכולת ניתן להתקדם בדרגות ולהגיע לדרגת סניור, המהווה כבר דמות בעלת ניסיון בפירמה אשר יכולה גם להנחות עובדים אחרים.
לאחר מכן ניתן להתקדם לתפקיד סניור בכיר, תפקיד הדורש ניסיון רב יותר.
בשלב הבא מגיעים לתפקיד מנג'ר.
מנג'ר הוא תפקיד בכיר יחסית בפירמה, המאפשר לנהל פרויקטים באופן עצמאי.
התפקיד הבא הוא מנג'ר בכיר, ולאחר מכן דירקטור או שותף.
רואי החשבון העוסקים בביקורת מאוגדים בלשכת רואי חשבון בישראל, שהיא גוף וולונטרי-מקצועי, וחייבים בתשלום שנתי.
ישנם רואי חשבון המועסקים בחברות העסקיות כחשבים או כמנהלי כספים ראשיים.
חלק מהם נוטל חלק בפעילות פורום מנהלי כספים ראשיים CFO.
בתקופות של גאות כלכלית הדרישה למתמחים במשרדים הגדולים גוברת ומגבירה אף את הביקוש ביתר המשרדים זאת בשל יכולתם של משרדי ראיית החשבון הגדולים לקלוט מאות מתמחים.
כמו כן, שינויים במשק הופכים את הידע החשבונאי הנרכש בלימודי החשבונאות לנחוץ יותר וכך עולה הביקוש לרואי חשבון ובעלי מקצועות פיננסיים נוספים.
בישראל היום קיים מחסור ברואי חשבון והביקוש לאנשי המקצוע עולה על ההיצע, כך עולה הביקוש לבוגרי הלימודים.
לעומת זאת, בתקופות של שפל כלכלי, משרדי רואי החשבון הגדולים לא קולטים מתמחים ואף מפטרים מתמחים ורואי חשבון צעירים והסטודנטים שסיימו את התואר מוצאים עצמם ללא מקומות התמחות מספיקים, בדומה למצב השורר בשוק עורכי הדין.
הצירוף רואה חשבון החל לשמש בעברית כבר בסוף המאה התשע עשרה.
בוועד הלשון הוצע תחילה (בשנות הארבעים של המאה העשרים) רואה חשבונות ומבקר חשבונות, ואולם במילון למונחי החשבונאות של האקדמיה ללשון העברית (בראשית שנות השישים) כבר נקבע רואה חשבון.
אפשר לשער שהשימוש בשורש רא"י נעשה בעקבות המילה הבינלאומית רוויזור ('מבקר', 'מפקח', מן הפועל הלטיני videre – 'לראות', ומכאן גם vision ו-video ועוד) ואולי בעקבות המונח rewident המשמש בפולנית דווקא בעבור רואה חשבון.
רואל אדריאן פוקס הוא כדורגלן עבר אנגלי.
פוקס הוא יליד איפסוויץ' שבאנגליה, הוא שיחק בין השנים 1986–2002 בנוריץ' סיטי, בניוקאסל יונייטד, בטוטנהאם הוטספר ובווסט ברומיץ'.
פוקס שיחק גם בנבחרת מונטסראט וב-2004 גם היה המאמן שלה.
רואן סבסטיאן אטקינסון הוא שחקן, קומיקאי ותסריטאי אנגלי.
ידוע בעיקר בשל תפקידיו בסדרות הקומיות "מיסטר בין" ו"הפתן השחור".
אטקינסון זכה להכרה ציבורית ראשונה בתוכנית המערכונים "מבט הפוך" (1979–1982) ובשל השתתפותו בסדרת מופעי הצדקה "The Secret Policeman's Ball" משנת 1979. הוא הופיע גם בתוכנית "הקו הכחול הדק" (1995–1996).
הוא דורג ב"אובזרבר" כאחד מ-50 השחקנים המצחיקים בתולדות הקומדיה הבריטית וכאחד מ-50 הקומיקאים הטובים בכל הזמנים, בסקר שנערך ב-2005 בין קומיקאים.
הוא אף זכה להצלחה קולנועית בסרטי מיסטר בין "בין" ו"החופשה של בין" ובסרטים "ג'וני אינגליש", "ג'וני אינגליש חוזר" ו"ג'וני אינגליש מכה שנית".
אטקינסון נולד בקונסט, מחוז דרהאם שבממלכה המאוחדת.
הוריו היו אריק אטקינסון, חוואי ודירקטור בחברה, ואמו אלה מאי (לבית ביינברידג'), שנישאו ב-29 ביוני 1945. שלושת אחיו הגדולים היו פול, שמת כתינוק, רודני, שהיה לכלכלן המבקר את האיחוד האירופי ושהפסיד בהפרש קטן בקרב על ראשות מפלגת העצמאות הבריטית ב-2000, ורופרט.
אטקינסון גדל על ערכי הכנסייה האנגליקנית, וחונך בבית הספר דורהאם צ'ויסטרס (Durham Choristers), בבית הספר סנט ביז (St.
ב-1975 המשיך בלימודי הנדסת חשמל לתואר שני בקווינס קולג' של אוניברסיטת אוקספורד, שבו למד אביו ב-1935; ב-2006 היה אטקינסון לחבר של כבוד (Honorary Fellow) בקולג'.
באוניברסיטת אוקספורד הוא השתתף בקבוצת הרביו The Etceteras של ה-Experimental Theatre Club ובאגודה הדרמטית של אוניברסיטת אוקספורד (Oxford University Dramatic Society), בהם השתתף בכתיבה ובהופעות במערכונים.
שם פגש בריצ'רד קרטיס ובמלחין הווארד גודאל, שעמם המשיך לשתף פעולה לאורך הקריירה שלו.
באוגוסט 1976 זכה לראשונה להכרה לאומית כשהופיע עם ה-Ofxord Revue בפסטיבל הפרינג' של אדינבורו.
ב-1978 כיכב אטקינסון בסדרה של תוכניות קומדיה בערוץ הרדיו של ה-BBC, BBC Radio 3, שנקראה The Atkinson People ("אנשי אטקינסון").
התוכנית כללה ראיונות סאטיריים עם אישים דגולים דמיוניים, שאותם גילם אטקינסון.
את התוכניות כתבו אטקינסון וריצ'רד קרטיס, והפיק אותן גריף רייס ג'ונס.
לאחר האוניברסיטה ערך סיבוב הופעות עם אנגוס דייטון (Angus Deayton) בהופעה כצמד (שבה אטקינסון היה ה-"straight man", כלומר "הרציני"), שצולם לבסוף כתוכנית טלוויזיה.
לאחר הצלחת התוכנית, הוא צילם ב-1979 פרק פיילוט לתוכנית "Canned Laughter" בעבור London Weekend Television (לא צולמו לתוכנית פרקים נוספים).
לאחר מכן השתתף אטקינסון בתוכנית "מבט הפוך" (Not the Nine O'Clock News) ב-BBC, שאותה הפיק חברו ג'ון לויד.
הוא השתתף בתוכנית לצד פמלה סטפנסון, גריף רייס ג'ונס ומל סמית', והיה אחד מכותבי המערכונים הראשיים.
בעקבות הצלחת "מבט הפוך" קיבל את התפקיד הראשי בקומדיית המצבים ההיסטורית "הפתן השחור" (1983), המתרחשת בימי הביניים, שגם אותה כתב יחד עם ריצ'רד קרטיס.
לאחר הפסקה של שלוש שנים, בין היתר בשל בעיות תקציביות, עלתה העונה השנייה לשידור, והפעם נכתבה בידי קרטיס ובן אלטון.
העונה השנייה (1986) עקבה אחר מעלליו של אחד מצאצאיו של אדמונד בלקאדר, דמותו המקורית של אטקינסון, הפעם בתקופה האליזבתנית.
העונות השלישית (1987; התרחשה בתקופת כהונתו של ג'ורג' הרביעי) והרביעית (1989; התרחשה במלחמת העולם הראשונה) התקיימו במתכונת דומה.
"הפתן השחור" הייתה לאחת מקומדיות המצבים המצליחות ביותר של BBC בכל הזמנים.
במהלך השנים צולמו גם ספיישלים, פעמיים בשנת 1988 וספיישל נוסף ב-1999.
בפתיחת שנת 1990 עלתה לשידור ב-Thames Television תוכניתו "מיסטר בין", כספיישל טלוויזיוני, שבה הופיע בתפקיד הראשי והשתתף בכתיבה.
דמותו של מיסטר בין תוארה כבאסטר קיטון מודרני.
בתקופה זו, הופיע אטקינסון בפסטיבל הקומדיה Just For Laughs במונטריאול, ב-1987 וב-1989. כמה המשכים לתוכנית שודרו עד שנת 1995, ולאחר מכן יצא סרט קולנוע בכיכובו של מיסטר בין - "בין" (1997), שבוים בידי מל סמית', שהופיע לצד אטקינסון ב"מבט הפוך".
סרט שני בכיכובו של בין, "החופשה של בין", יצא ב-2007. ב-1995 וב-1996 גילם אטקינסון את דמותו של המפקח ריימונד פאוולר בקומדיית המצבים "הקו הכחול הדק", שנכתבה בידי בן אלטון, ושמתרחשת בתחנת משטרה בעיר הבדיונית גספורת'.
אטקינסון היה הפרזנטור בקמפיינים פרסומיים של מבשלת קרוננבורג ושל פוג'יפילם ובקמפיין לעידוד תרומת דם.
הוא אף השתתף בסדרת פרסומות של חברת האשראי Barclaycard, שבהן גילם דמות של סוכן ריגול לא-יוצלח ומועד לטעויות, שעליה התבססה דמותו בסרטים "ג'וני אינגליש" ו"ג'וני אינגליש חוזר".
בטקס הפתיחה של אולימפיאדת לונדון (2012) גילם את דמותו של מיסטר בין במערכון שבו נוגנה נעימת "מרכבות האש" בידי תזמורת, שבה בין ניגן על סינתיסייזר, על מקש אחד בלבד.
לאחר מכן שקע בחלום שבו הוא רץ לצד קבוצת רצים בסצנת מחווה לסרט "מרכבות האש", ועוקף אותם בנסיעה במונית.
בנובמבר 2012 אמר אטקינסון כי לא יגלם שוב את דמותו של מיסטר בין.
הוא אמר בריאיון ל-Daily Telegraph כי "מתגברת תחושתי שאגלם הרבה פחות את תפקידי שהצליחו ביותר מבחינה מסחרית - בעיקרון, תפקידים פיזיים, די ילדותיים...
מעבר לעובדה שהכושר הפיזי שלי יורד, אני חושב שזה די עצוב שמישהו בשנות ה-50 לחייו מתנהג בצורה ילדותית.
חייבים להיזהר בעניין זה." כמו כן, אמר כי במידה מסוימת התפקיד של מיסטר בין קיבע אותו לסוג מסוים של תפקידים, בהם הוא נטל חלק בעיבוד הטלוויזיוני לספרי המפקח מגרה כשהוא גילם את הדמות הראשית במיני-סדרת הטלוויזיה "המפקח מגרה", ששתי העונות שלה שודרו בשנים 2016–2017.
בשנת 2022 שיחק בסדרה הקומית "האדם נגד הדבורה" שמשודרת בשירות הסטרמינג נטפליקס.
בפברואר 2025 נצפה בצילומים בלונדון, דבר שהוביל להשערות שהוא חוזר לתפקידו האייקוני 'מיסטר בין', אך השמועות התבררו כצילומים לעונה השנייה של "האדם נגד הדבורה".
תפקידיו הראשונים של אטקינסון בקולנוע היו תפקיד משנה בסרט "לעולם אל תאמר לעולם לא" (1983), סרט בלתי-רשמי בסדרת סרטי ג'יימס בונד, ותפקיד ראשי בסרט הקצר Dead on Time (1983) בכיכובו של נייג'ל הות'ורן.
הוא השתתף בסרט הבכורה של מל סמית' כבמאי "ארוך ומשגע" (The Tall Guy; 1989) והשתתף לצד אנג'ליקה יוסטון ומאי זטרלינג בסרט "המכשפות" (1990) לפי ספרו של רואלד דאל.
כמו כן גילם את דמותו של דקסטר היימן בסרט "לרקוד עם לוחמים" (1993), פארודיה על רמבו 3, בכיכובו של צ'ארלי שין.
תפקידים משמעותיים יותר גילם אטקינסון בסרטים "ארבע חתונות ולוויה אחת" (1994) בתפקיד כומר מגמגם, ו"מלך האריות" (1994) שבו דיבב את דמותו של זאזו.
לאחר מכן המשיך להופיע בתפקידי משנה בסרטי קומדיה, לרבות הסרטים "מיליונר מי שגומר ראשון" (2001), "סקובי-דו" (2002), "אהבה זה כל הסיפור" (2003) וסרט הפשע הקומי "איזה מאמי" (2005).
לצד תפקידי משנה, זכה להצלחה קולנועית בתפקידים ראשיים.
סרטו "בין" (1997) המבוסס על התוכנית "מיסטר בין" זכה להצלחה בינלאומית, וכך גם סרט ההמשך "החופשה של בין" (2007).
כמו כן כיכב בסרט המצליח "ג'וני אינגליש" (2003) המהווה פארודיה על ג'יימס בונד, ובסרטי ההמשך "ג'וני אינגליש חוזר" (2011) ו"ג'וני אינגליש 3.0 (2018).
רואן אטקינסון ערך הופעות תיאטרון - אף לצד חלק מחברי מונטי פייתון - במערכוני "The Secret Policeman's Ball" (1979) כחלק מאירועי התרמה של ארגון אמנסטי.
כמו כן השתתף במחזה The Sneeze and Other Stories, המורכב משבעה מחזות קצרים מאת אנטון צ'כוב, שתורגמו ועובדו לתיאטרון בידי מייקל פריין.
המחזה הועלה בתיאטרון אלדוויץ' בלונדון ב-1988.
ב-2009 השתתף בהעלאה של המחזמר "אוליבר!" בווסט אנד בתפקיד פייגין.
במאי המחזה היה רופרט גולד.
שנה קודם לכן הוא השתתף בהעלאה של המחזה באוקספורד, בבימוי ג'ז בונד.
ב-2013 לוהק לתפקיד הראשי במחזה Quartermaine's Terms מאת סיימון גריי, בהעלאה של תיאטרון ווינדהאם בלונדון.
אטקינסון ידוע בעיקר כקומיקאי פיזי בתפקידו כמיסטר בין, אך תפקידיו האחרים מסתמכים במידה רבה על שפה.
ברבים מתפקידיו הוא מגלם אישים סמכותיים (כמו כמרים), שאומרים דברים אבסורדיים בסגנון קר וחסר-הבעה.
אחת משיטותיו הקומיות היא הגייה מוקצנת של האות "B".
אטקינסון סובל מגמגום והגיית-היתר היא דרך להתמודד עם הברות מסובכות.
סגנונו של בין, המבוסס על מבע וויזואליות, שהושווה לזה של באסטר קיטון, מבדיל אותו ממרבית הקומדיות המודרניות בטלוויזיה ובקולנוע, המתבססות במידה רבה על דיאלוג, לצד סטנד-אפ שמבוסס בעיקר על מונולוגים.
כישרונו ההבעתי של אטקינסון הוביל לכינויו "האדם בעל פרצוף הגומי".
בשנים 1990–2015 היה נשוי לסונטרה סאסטרי, ולהם שני ילדים.
מאז 2014 הוא מקיים זוגיות עם הקומיקאית לואיז פורד, ילידת 1981, ונולדה להם בת ב-2017.
אטקינסון חובב מכוניות מרוץ, וכותב עבור ירחוני רכב בריטים.
מבט הפוך - תוכנית המערכונים של רשת BBC (בשנים 1979–1982)
מלך האריות (דיבוב זאזו, 1994)
ארבע חתונות ולוויה אחת (1994)
מיליונר מי שגומר ראשון (2001)
רואים עולם היה יומן החוץ של הערוץ הראשון ולאחר מכן של כאן 11. הוא שודר בין השנים 1988–2020.
התוכנית שודרה מאז 1988 מדי מוצאי שבת.
עד 2017 שודרה בערוץ הראשון.
במאי 2017 עם סגירת רשות השידור התוכנית המשיכה בערוץ כאן 11 במסגרת תאגיד השידור הישראלי, עד פברואר 2020 עת הוחלט להוריד את התכנית.
בתוכנית שודרו כתבות העוסקות בשלל נושאי אקטואליה ותרבות מרחבי העולם, ראיונות עם מדינאים, חוקרים ומומחים לענייני חוץ.
השימוש היה בעיקר בכתבות מתורגמות ששודרו בתוכניות אקטואליה בשפה האנגלית.
נעשה שימוש בין היתר מכתבות מהרשתות CNN PBS BBC התכנית 60 דקות ופראנס 24 בשפה האנגלית.
את התוכנית ערכו והגישו עמנואל הלפרין ודוד ויצטום, ולאחריהם ערך והגיש את התוכנית יעקב אחימאיר שעבר מרשות השידור לתאגיד.
ברשות השידור ערך את כתבות התוכנית גם אורן נהרי, ששימש כתב ועורך חדשות חוץ בדסק החדשות עד עזיבתו לוואלה!.
עם פתיחת שידורי התאגיד שודרה תוכנית של שעה שבתחילתה היה מבזק חדשות, בהמשך הורד מבזק החדשות ואורך כל תוכנית היה 45 דקות עם כתבות חוץ בלבד.
המגזין שודר מיד אחרי חדשות השבת - מגזין חדשות סוף השבוע של הערוץ ונערך על ידי יעקב אחימאיר, שמזוהה יותר מכל עם התוכנית.
במסגרת הרצועה התארחו אמנים ישראלים מובילים, שודרו אירועי ספורט, וידאו קליפים וסדרות רכש טלוויזיוניות שונות שנבחרו באמצעות משאלים טלפוניים או דרך משלוח גלויות על ידי הצופים (לוח השידורים נבנה למעשה על ידי הצופים בבית).
בחירות אלו לוו בפרשנות של סטטיסטיקה מפי חנוך סמית ומינה צמח.
רבות מהסדרות ברצועה זכו עם השנים למעמד של סדרות פולחן, בין השאר משום שבמשך שנים רבות הן הוקרנו בשידורים חוזרים במהלך חופשות הקיץ.
בין תוכניות הילדים ברצועה שודרו "הלב", "נילס הולגרסון", "פינוקיו", "רכבת ההפתעות" ועוד.
בין סדרות הרכש ברצועה שודרו: "ילד הקראטה", "בועות", "שלגיה במאה העשרים", "אלף","משימה בלתי אפשרית", "צמד לעניין", "קאטס והכלב", "ילדת הפלא", "האסיר", "מסע בין כוכבים: הסדרה המקורית", "חץ וקשת", "מנהרת הזמן", "ג'ק הולבורן", "דיק טרפין", "בנות המזל", "איים אבודים", "משפחה שכזאת", "החמישייה הסודית" ותוכניות רבות נוספות.
בין סדרות המקור ברצועה שודרו: "קרובים קרובים" ו"רגע עם דודלי".
הרצועה הכילה גם פינה שנקראה "כבלים על הגל", שבה נהגו לשדר פרקים בודדים מתוכניות רכש נבחרות ששודרו באותה העת רק בערוצי הכבלים (בערוץ 3 ובערוץ 6), כגון: "מרפי בראון", "פרקר לואיס" ו"בוורלי הילס 90210".
במסגרת התוכנית הופקו גם חולצות של התוכנית, אשר חולקו לצופים, וחוברות של התוכנית, אשר נמכרו בחנויות הספרים.
הן בחולצות והן בחוברות הופיעה דמות בשם "חופשוש" בעלת מראה חייזרי – ראש צר בצבע ירוק, אף אדום גדול ועגיל.
התכנית הופיעה בשני עלילונים של "זבנג!".
בראשון ירון ממציא מכונה שגורמת למחשב של התכנית לחשוב שקיבל 1,000 קולות מאשר קול אחד.
ובשני חברי להקת "אחותי הצולעת" משתתפים בתוכנית עצמה ובכמה מפינותיה.
רואן היא בירת מחוז סן-מריטים וחבל נורמנדי בצפון צרפת ועיר נמל על גדת הסן, העיר השנייה בגודלה וחשיבותה לאורך הסן לאחר פריז.
רואן, העיר שנבנתה על ידי הגאלים (בני שבט וליוקס) ונקראה רוטומגוס (Rotomagus) בתקופתו של אוגוסטוס קיסר, היא הבירה ההיסטורית של חבל נורמנדי.
בתחילת המאה העשירית לספירה נמסרה העיר יחד עם חבל נורמנדי לידי צאצאי הוויקינגים ורואן הייתה לעיר הבירה וממנה גם יצא ויליאם הכובש כעבור כמאה שנים וכבש את אנגליה.
רואן היא הנמל המסחרי החמישי בגודלו (לפי המטענים שעברו דרכו) בצרפת הנמצא על הנהר.
כנקודה העמוקה ביותר ביבשה, אליה ניתן להגיע עם ספינות גדולות דרך הנהר, שגשג הנמל במשך שנים רבות ממסחר ישיר עם ארצות רחוקות ועם העיר פריז שבמעלה הנהר.
בנוסף לסן, חוצים את רואן גם שלושה יובלים של הסן.
בשנת 1100 הייתה בעיר קהילה וחיו בה כששת אלפים יהודים, שהיוו 20% מאוכלוסייתה.
בראש הישיבה עמד הרשב"ם, ר' שמואל בן מאיר, נכדו של רש"י, והורה בה גם אברהם אבן עזרא.
הקהילה היהודית ברואן הייתה חשובה ומשגשגת, עד לגרוש יהודי צרפת על ידי המלך פיליפ "היפה" (Philippe le Bel) בשנת 1306.
בשנת 1431 הועלתה בכיכר העיר על המוקד, הגיבורה הצרפתייה ז'אן ד'ארק שהואשמה על ידי האנגלים בכישוף ובכפירה.
שלושה מהאתרים החשובים ביותר בעיר הם קתדרלת רואן, כנסיית סנט אואן וכנסיית ז'אן ד'ארק.
קתדרלת רואן היא מן המפורסמות שבקתדרלות הגותיות ואף הייתה בעבר המבנה הגבוה ביותר בעולם.
השעון הגדול שעון אסטרונומי שנבנה במאה ה-14. הוא בעל מחוג אחד שבקצהו פסל קטן של כבש כעדות לעיסוק בגידול כבשים באותה תקופה.
המקום בו הועלתה ז'אן ד'ארק על המוקד.
במקום נמצא צלב גבוה, שלט הסבר, פסל של ז'אן ד'ארק וכנסייה שהוקמה ב-1979 ובה ויטראז' המתאר את עלייתה על המוקד (Église Sainte-Jeanne-d'Arc de Rouen).
רואי לוי (נולד ב-2 ביוני 1970 במטולה) הוא זמר, נגן, פזמונאי ומלחין ישראלי.
אביו הוא אחיהם למחצה של הסופר ינץ לוי, והיוצר רשף לוי.
בשנת 1994 הקים יחד עם חברו מילדות גלעד ויטל הרכב מוזיקלי שהיווה את הבסיס ללהקת "שוטי הנבואה".
במהלך שנת 1995 הקליטו "שוטי הנבואה" שני סינגלים ("אמא" ו"אגם הברברים") והופיעו במועדונים קטנים בת"א.
בשנת 1998 התגבש ההרכב הסופי של "שוטי הנבואה" שכלל את רואי לוי, גלעד ויטל, אברהם טל, עמית כרמלי, אסי גבעתי ועידן כרמלי.
בשנת 2000 יצא אלבום הבכורה שלהם הנושא את שם הלהקה "שוטי הנבואה".
בשנת 2004 יצא האלבום השני של הלהקה "מחפשים את דורות".
באותה השנה זכה בפרס אקו"ם למלחין השנה על עבודתו באלבום "מחפשים את דורות".
לוי כתב רבים מלהיטי הלהקה ובניהם: "אין אני", "הילדים קופצים", "תשאירי לי פרח", "ידיעה", "הוא", "מה קרה לך" ו"פה ביפו".
הלהקה פעלה עד לפירוקה בשנת 2007. במקביל לפירוק "שוטי הנבואה", החל לוי תהליך של התקרבות לדת וחזרה בתשובה.
ב-2007 הוציא יחד עם אשתו דאז אסנת את האלבום "אהבת הארץ".
באותה שנה, לאחר פירוק הלהקה, הקים יחד עם ויטל את ההרכב "פשוטי העם".
לאחר פירוק "פשוטי העם", הקים בשנת 2010 הרכב בשם "פיטום הקטורת".
במקביל חזר להופיע יחד עם ויטל תחת השם "שמעון ולוי".
הצמד הופיע עם שירים מתקופת "שוטי הנבואה", "פשוטי העם" ושירים חדשים שנכתבו עבור ההרכב.
בשנת 2019, כ-12 שנים לאחר הפירוק של "שוטי הנבואה", התארח יחד עם ויטל בשתי הופעות של אברהם טל.
בשנת 2021 חזר להופיע עם ויטל תחת השם "שוטי הנבואה (94)" בהרכב חדש שהקימו יחד עם הגיטריסט המקורי של "שוטי הנבואה" אסי גבעתי.
ההרכב פעל עד לפירוקו בשנת 2023.
החל משנת 2023 מופיע עם ההרכב "שוטה הנבואה".
ההרכב מבצע את השירים של "שוטי הנבואה" ומופיע בכל רחבי הארץ.
בהלכה, רואה מחמת תשמיש (נפוץ בר"ת רמ"ת) הוא השם שניתן לתופעה של אשה המדממת מהנרתיק או מהרחם במהלך או מעט לאחר קיום יחסי אישות.
במידה שמקור הדימום ברחם והדימום נובע מתהליך הורמונלי, הופך הדימום את האשה לנדה (או זבה) האסורה באיסור כרת בקיום יחסי אישות עם בעלה.
באם הדבר קורה תוך כדי יחסי האישות באופן קבוע, האשה נאסרת על בעלה משום שעל פי ההלכה הקובעת שיש לפרוש מקיום יחסי אישות סמוך להופעת הווסת, לא ניתן לקיים יחסי אישות במצב זה כלל, וממילא זו עילה לגירושין.
כאשר קיום יחסי אישות גורם ליציאת דם מהנרתיק, מתעוררת השאלה האם מקור הדם הוא ברחם (דבר ההופך את האשה לנדה או זבה) או בנרתיק (דימום חסר משמעות הלכתית), והאם מדובר באירוע תמידי או חד-פעמי.
לשם בדיקת הדבר ניתן לעשות שימוש בשפופרת המוחדרת לנרתיק ומדמה יחסי אישות, ובאמצעות בדיקה זו ניתן לאמוד אם הדימום הוא כתוצאה מיציאת דם מהרחם או פצע כלשהו בנרתיק, ועל פי זה לקבוע את מעמדה ההלכתי של האשה.
גורמים לראיית דם במהלך תשמיש
אפשרות אחרת שהוזכרה בתלמוד היא משום חולי הממלאה ונופצת וייתכן אף שזה ככל וסת הקפיצות.
אם האשה רואה דם על עד הבדיקה שבו בדקה את עצמה מיד לאחר תשמיש המיטה, או לחלופין אם מצא הבעל דם על אבר מינו (גם אם לא מיד אחרי קיום יחסי אישות), ייתכן שקיום יחסי אישות גורם לדימום.
אך למרות זאת, כל עוד הדימום לא חזר ונשנה שלוש פעמים עדיין אין חזקה על ראיית דם באופן קבוע, כי ייתכן שבאותה פעם האופן שבו קויימו היחסים הוא זה שגרם לדם, אך לאו דווקא מקרה זה ישנה גם בפעמים הבאות.
רק לאחר שהדבר חזר ונשנה שלוש פעמים יש לאשה חזקה שהיא "רואה מחמת תשמיש".
כמו כן, קיימת חזקה זו בכל סדר שהוא לפיו האישה רואה דם בעקבות התשמיש באופן קבוע.
למשל, אם רואה באופן קבוע דם לאחר הביאה הראשונה שלאחר ליל הטבילה שהוחזקה כ"רואה מחמת תשמיש" בפעם הראשונה לאחר הטבילה - וממילא חל עליה איסור לשמש עם בעלה בפעם הראשונה לאחר הטבילה וכמובן שאז גם אין "פעם שנייה".
ואם ראתה דם באופן קבוע בפעם הראשונה לאחר לידה, או שהוחזקה כרואה שלוש פעמים לאחר כל לידה ולאחריה מפסיקה לראות דם ניתן להקל ולתלות את הראייה בחולשת הלידה ויש אומרים שאם הוחזקה לראות שלוש פעמים אחר לידות, אין להתיר בשום אופן גם אם עברה ושימשה ולא ראתה.
אך גם במקרה כזה, עדיין אין חזקה שהאשה תראה דם מחמת תשמיש בבעל אחר.
ולכן, עליה להתגרש מבעלה ולהנשא לבעל אחר שלו עדיין לא הוחזקה להיות רואה מחמת תשמיש.
אם חזרה וראתה דם מחמת תשמיש שלוש פעמים גם עם בעל זה, היא מוחזקת להיות רואה דם מחמת תשמיש גם אצל בעל זה.
הברירה היחידה הקיימת במקרה כזה, הוא לעשות "בדיקה".
ההבדלה בין דם בתולים לדם נידה
כדי שלא לבלבל בין הרואה דם מחמת דם הבתולים קבעו חז"ל במשנה את מספר הימים שעד אז ניתן לתלות את הדם שהאישה רואה בדם הבתולים, בהתחשב במצבה הגופני של האישה ובכל הנתונים.
במקרה שהאישה שמוגדרת כנערה או בוגרת שכבר הגיע זמנה לראות דם נידה, ההלכה חמורה יותר, שהרי סביר שהדם הוא דם נידה.
הלכה למעשה פוסק רב שיש להחמיר כבית שמאי, שבמקרה שראתה נותנים לה רק את הפעם הראשונה בה קויימו היחסים כדי לתלות את הדם בדם הבתולים.
דעת הראב"ד כי הפעם הראשונה שבה האשה רואה דם, לאחר שהפסיקה לראות דם בתולים, אינה מן המניין, כיוון שלא בדקה לפני התשמיש שהמקום נקי וממילא אין ודאי שהדם בא מהרחם מחמת התשמיש, שמא הוא היה במקום כבר לפני כן, וכן פסק להלכה השפתי כהן במקום אחד.
פוסקים אחרים פסקו שמצטרף וגם הש"ך במקום אחר פסק כמותם.
בנוסף, קובע החתם סופר, גם כאשר נשאת לבעל שני ושלישי, אינה צריכה לבדוק לפני הפעם הראשונה, ולאחר מכן, אם ראתה דם, בודקת שלוש פעמים נוספות.
למעשה כיום יש נוהגים להחמיר כדעת הרי"ף הסובר שעל כל אישה נשואה שאין לה וסת קבוע לבדוק את עצמה בשלוש הפעמים הראשונות שהיא מקיימת יחסי אישות.
הבדיקה להתירה נעשית באמצעות קנה חלול של עופרת (או חומר אחר) שקצהו קופל בצורה שלא ישרוט את מקום הבדיקה ויטעה אותה.
בתוך הקנה יש קנה ("מכחול"), ועל ראשו מוך וכאשר תוחבת את הקנה החלול ובתוכו המכחול, המכחול יגע בצוואר הרחם או בסביבתו הקרובה .
אם אכן הדם הוא מהרחם, יתגלה דם על המוך ואז תאסר האשה לצמיתות, שכן הוחזקה להיות רואה מהרחם, אך אם לא יהיה דם על הקנה מתברר שהדם שהיא רואה הוא ככל הנראה ממכה בצדדים, וממילא היא מותרת בתשמיש.
בתלמוד הוזכרה בדיקה זו כשלב הנעשה רק לאחר שנישאה לשלושה גברים וראתה דם שלוש פעמים, והראשונים התחבטו בשאלה מדוע לא תעשה האשה בדיקה זו מיד לאחר שראתה דם שלוש פעמים תחת בעלה הראשון כדי שלא תצטרך להתגרש.
בראשונים הובאו מספר דעות להסבר הדבר:
לפי רש"י, הבדיקה מתירה את חשש הנידות מהאישה, לפי תקנת חז"ל, רק לאחר שנישאה לשלושה גברים ובכולם הוחזקה כרואה דם מחמת תשמיש.
החתם סופר מסביר, כי רש"י סובר שחז"ל התירו לעשות בדיקה זו רק בלית ברירה לאחר שנישאה לשלושה גברים, מפני שאנו חוששים שמא הבדיקה אינה מבררת היטב את העניין, ולכן רק במקרה שאין ברירה אחרת ואם נאסרה לא תוכל להנשא לשום אדם - התירו על ידי בדיקה.
נחלקו פוסקי ההלכה באופן הבדיקה.
לפי דעתו המחמירה של בעל ה"פרישה", המוך צריך לנגוע בצוואר הרחם, ומכיוון שמדרך צוואר הרחם לנטות לצדדים ומקומו אינו קבוע, יש למסור את הבדיקה ביד אישה המומחית בדבר וידועה כיראת שמים, שתוודא כי אכן המוך נוגע בצוואר הרחם ולא במקום אחר.
בגמרא מובא כי "אם יש לה מכה תולים במכתה".
הראשונים נחלקו האם גם היום תולים את הדם בדם מכה.
הרמב"ן סובר שדווקא בעבר היו חז"ל בקיאים בדם לדעת אם הוא מהמכה או לא ורק במקרה כזה שחכמי ישראל בקיאים בטיב הדם, ניתן להתיר את האשה אם ידוע שהדם הוא דם מכה.
כראיה הביא את העובדה שחז"ל קבעו כלל שאת הדם בלילות הראשונים של תשמיש המיטה תולים בדם בתולים שהוא דם מכה, וכלל זה הוגבל כיום רק ללילה הראשון.
הרא"ש והרשב"א חלוקים עליו נחרצות, ומסבירים שדם בתולים, הוא דם שניתן לתלות בו בוודאות רק פעם אחת, מכיוון שהמכה יכולה להתרפאות גם לאחר פעם אחת ולכן בפעם השנייה לא ברור שיש כלל מכה, אך וודאי כאשר יש מכה ניתן לתלות בה תמיד את הדם היוצא.
מלבד זאת, מוסיף הרשב"א, ברור שיש להקיל ברואה מחמת תשמיש, שבה השאלה היא האם האשה תאסר לצמיתות וממילא קיימת תקנת עגונות שלפיה כידוע חז"ל הקילו בדברים רבים כדי שלא לעגן את האשה לצמיתות.
נחלקו הפוסקים האם ניתן לתלות את הדם במכה דווקא אם ידוע בבירור שהדם בא מהמכה, וברמ"א הובאו דעות להקל, אך השפתי כהן מחמיר.
האישה עצמה נאמנת לומר שהדם בא ממכתה.
גם אם לאחר הבדיקה התברר ללא כל ספק שהדם בא מצוואר הרחם והוא טמא, ייתכן שניתן לרפא את האישה.
סיבת מחלת ה"רואה מחמת תשמיש", קשורה בשני גורמים אפשריים: הראשונה - חררת דם שנמצאת בצוואר הרחם והאבר הבעל נוגע בו בשעת יחסי האישות וגורם ליציאת דם.
השנייה תולה את יציאת הדם בתאוות המין, בדומה לדם חימוד.
מכיוון שכך, בתלמוד מובא כי אם הפחידו את האשה באופן פתאומי ונפל ממנה חררת דם, הרי זה סימן שזה היה סיבת מחלתה כ"רואה מחמת תשמיש" ומכאן ואילך מותרת.
אך אם חזרה וראתה דם בפעם הבאה - נתברר למפרע שפעולה זו לא ריפאה אותה.
כיום אין מתירים את האשה, לאחר שהתגרשה מבעלה על סמך רפואה זו, אך גם אין מוציאים אותה מבעלה - אם לא התגרשה, אם עשתה כן ויצא ממנה חררת דם.
הרומן רואות מכאן את כל העולם הוא ספרה השני של הסופרת יעל ישראל.
הוא ראה אור בסדרה "הכבשה השחורה" בהוצאת הקיבוץ המאוחד/ספרי סימן קריאה, בשנת 1997. הרומן נלמד מאז שנת 1998 בחוג למגדר באוניברסיטת תל אביב, בקורס של ד"ר רוני הלפרן.
רחל הגדולה ורחל הקטנה, שתיהן בנות אחת עשרה, בונות לעצמן מקום חשאי ומוגן למשחקיהן.
סיפורה של שנה אחת בחייהן, בפרבר בצפון תל אביב של ראשית שנות השבעים, הופך למעקב מדוקדק אחר התהוותה של פסיכיקה נשית במקום הקונקרטי שבו היא מתהווה.
במהלך אותה שנת התבגרות אינטנסיבית, במעבר שבין גיל החביון לראשית גיל הנעורים, חובות הרחלות את ההתבגרות המינית באמצעות חקירת מיניותן ומפגש עם המין השני.
בתוך כך, נבחנים הסטריאוטיפים המגדריים השגורים בחברה, ומתרסקים בזה אחר זה.
רואות מכאן את כל העולם הוא רומן התבגרות עדין, החושף עולם פרטי, אינטנסיבי ופנטסטי, שאליו נמלטות הילדות ממציאות חייהן העוינת.
אבל הלשון שבה כתוב הסיור המרתק הזה בתוככי הפסיכיקה הנשית הילדותית, מערבת בתוכה נקודות תצפית בלתי מתיישבות, לעיתים אפילו סותרות, החותרות תחת מראית העין של סיפור הנעורים ומגלות בו תובנות מפתיעות.
בספרה גוף בלא נחת (מגדרים, הוצאת הקיבוץ המאוחד, 2013) כותבת ד"ר רוני הלפרן במאמרה על רואות מכאן את כל העולם: "סיפורה של יעל ישראל כותב פרק בהיסטוריה המצונזרת של נשים.
הוא מאיר אותו באור יקרות מבלי להיכשל ברומנטיזציה שלו.
הוא מזהה בפרק המטושטש והמחוק מהזיכרון הקולקטיבי של הנשים רגעים יקרים של סירוב לפטריארכיה, של מרי ושל חלומות שמתרוממים מעל למגבלות ולתנאי המקום והזמן.
אבל הוא מתעכב גם סביב הקריסה חזרה לסדר, סביב ההתרחקות האלימה של נשים זו מזו, וסביב הפרידה העצובה מעצמן ומגופן שנכפת לתוך אידיאות של תקניות.
בתוך כך הרומן מציע אפשרות מסעירה של כינון עצמי חריג, הפורץ את גבולות החלוקה המגדרית הנוקשה בין 'גבר' ל'אישה'."
רן יגיל, רואה וזוכרת הכול, בבלוג של רן יגיל - פורסם לראשונה בדפוס בכתב העת "עתון 77" בשנת 1998
רואלד הופמן הוא כימאי עיוני יהודי-אמריקאי, זוכה פרס נובל לכימיה לשנת 1981, יחד עם קניצ'י פוקואי, על התאוריות שפיתחו בעניין מהלכן של תגובות כימיות.
הופמן גם פרסם ספרי שירה ומחזה.
הופמן נולד בזלוטשוב שבפולין (כיום אוקראינה), למשפחה יהודית.
נקרא על שם מגלה הארצות הנורווגי, רואלד אמונדסן.
לאחר כיבוש פולין על ידי גרמניה הנאצית, הושמה משפחתו במחנה עבודה.
לאחר מכן, ברחה המשפחה והתחבאה במחסן אצל שכניהם האוקראינים.
לימים קיבלו שכנים אלה את התואר חסידי אומות העולם.
אביו של הופמן נשאר במחנה, ונרצח לאחר מכן.
עם סיום מלחמת העולם השנייה, היגרה המשפחה ב-1949 לארצות הברית.
הופמן קיבל תואר ראשון ב-1958 באוניברסיטת קולומביה.
קיבל תואר שני ב-1960 וגם דוקטורט באוניברסיטת הרווארד.
ב-1965 מונה לפרופסור באוניברסיטת קורנל.
בשנת 1973 ערך רוברט ברנס וודוורד חישובים, המבוססים על סימטריה והתכונות הכימיות של אורביטלים מולקולריים, להבהרת המבנה התלת-ממדי של תוצרי תגובות כימיות.
הוא העביר את שאלת המחקר לרואלד הופמן, שביצע חישובים במקביל לפי מודלים תאורטיים.
הופמן אימת את ממצאיו של וודוורד והם התפרסמו כחוקי וודוורד-הופמן ().
הופמן זכה על חלקו בפרס נובל לכימיה בשנת 1981 (כשנתיים לאחר מותו של וודוורד, שסביר שהיה זוכה לפרס נובל שני לו היה חי), לאחר שהחוקים אוששו בניסויים רבים.
הופמן הוא חבר המערכת של ביטאון מדעני האטום.
על שמו של הופמן ישנו רחוב בראשון לציון.
רואן מטרופול בסקט היא קבוצת כדורסל מהעיר רואן שבצרפת המשחקת בליגה הצרפתית השנייה.
הקבוצה משתייכת למועדון SPO רואן שנוסד ב-1892. פעילות הכדורסל של המועדון החלה ב-1945 בשם SPO רואן בסקט.
בעונת 2002/2003 העפילה הקבוצה לליגת המשנה ובעונת 2004/2005 העפילה לליגת העל הצרפתית.
את עונת 2005/2006 סיימה הקבוצה במקום האחרון וירדה לליגת המשנה.
בעונת 2007/2008 העפילה הקבוצה פעם נוספת לליגת העל, ולאחר שתי עונות ירדה שוב לליגת המשנה.
ביולי 2011 התאגדה הקבוצה באופן נפרד מהמועדון ומאז פעולת במתכונתה הנוכחית.
הקבוצה שבה לשחק בליגת הראשונה בעונת 2014/2015 לאחר שקיבלה הזמנה מההתאחדות הצרפתית בעקבות הרחבת הליגה ל-18 קבוצות.
ביולי 2015 שינתה הקבוצה את שמה לשם הנוכחי.
בעונת 2015/2016 סיימה במקום ה-17 וירדה לליגה השנייה.
רואנדאייר היא חברת תעופה בבעלות ממשלת רואנדה.
החברה היא חברת הדגל של המדינה ונוסדה ב-2002 כ-Rwandair Express.
החברה מפעילה טיסות פנים ובינלאומיות לאפריקה, אירופה, הודו והמזרח התיכון.
בסיס החברה נמצא בנמל התעופה הבין-לאומי קיגאלי,(KGL) שליד העיר קיגאלי.
לחברה הסכמי שותפות קוד עם: טורקיש איירליינס, אתיופיאן איירליינס, בראסלס איירליינס וסאות' אפריקן איירוייז.
צי המטוסים של חברת התעופה כולל מחלקות תיירים ומחלקת עסקים.
בנובמבר 2018 סיכמו ראש ממשלת ישראל בנימין נתניהו ונשיא רואנדה פול קגאמה על הפעלת קו טיסות ישיר בין המדינות באמצעות חברת התעופה, הקו החל לפעול ב-25 ביוני 2019 בשלוש טיסות שבועיות, ומופעל במטוסי בואינג 737-800.
רואליה טובורוזה (שם מדעי: Ruellia tuberosa) היא מין צמח בעל פרחים במשפחה הקוציציים.
תחום התפוצה ההיסטורי שלו הוא במרכז אמריקה, אבל כיום הוא נפוץ גם באזורים הטרופיים של דרום ודרום-מזרח אסיה.
כמה מיני פרפרים, כדוגמת Junonia lemonias (באנגלית Lemon pansy) ו-Junonia genoveva (באנגלית Mangrove buckeye) ניזונים מעלי הרואליה טובורוזה.
רואליה טוברוזה היא צמח דו-שנתי בעל פקעת כישורית עבה ופרחים סגולים מרשימים בצורת משפך, כשבאיים הקריביים הצמח פורח כל השנה.
גובה הצמח בין 30 ל-60 סנטימטרים, העלים מוארכים וסגלגלים באורך 6–8 סנטימטרים וברוחב 2–4 סנטימטרים בקצה פטוטרת באורך 2 סנטימטרים.
הפרי הוא הלקט באורך 2 סנטימטרים חסר גבעול המכיל כ-20 זרעים.
מקורם של חלק מהכינויים של הצמח באנגלית כדוגמת "popping pod" (תרמיל מתפצפץ), "duppy gun" (אקדח דביק) ו"cracker plant" (צמח מתפוצץ) הוא בעובדה שילדים נהגים לשחק עם התרמילים היבשים שמתפוצצים כאשר משפשפים אותם עם רוק או מים.
רואליה טובורוזה יכולה לגדול בסביבה לחה ומוצלת.
היא מעדיפה לגדול בערבות דשא ובצדי דרכים – לרוב כעשב שוטה בשדות מעובדים, וכן בבתי גידול צחיחים וכצמח מעזבות.
ברפואה מסורתית וברפואה המבוססת על איור ודה משתמשים בצמח כמשתן, לטפל בסוכרת, להוריד חום, לשכך כאבים, כנוגד יתר לחץ דם, כטיפול מגן על הקיבה ולטפל בזיבה.
בצמח נעשה שימוש גם כמקור של צבע טבעי לצביעת בדים.
רואי חדד (נולד ב-3 בנובמבר 1970) הוא כדורגלן עבר ישראלי ששיחק בעמדת הבלם.
חדד החל לשחק כדורגל במחלקת הנוער של הפועל יהוד, ובעונת 1988/1989 הצטרף לקבוצת בני יהודה תל אביב.
הקבוצה נקלעה לתחתית הטבלה לאחר שספגה שערים רבים, והמאמן גיורא שפיגל הציב את חדד בן ה-18 בהרכב לראשונה במשחק מול שמשון תל אביב שהסתיים בתיקו 0–0. בהמשך העונה שמר חדד על מקומו בהרכב והקבוצה הצליחה להישאר בליגה הבכירה.
בעונת 1989/1990 היה חדד ממצטייני הקבוצה שזכתה באליפות היחידה בתולדותיה.
בעקבות הצטיינותו בעונת האליפות זומן חדד לסגל נבחרת ישראל למשחק ידידות מול נבחרת ברית המועצות ב-16 במאי 1990, בו פתח בהרכב וישראל ניצחה 3–2. שישה ימים לאחר מכן פתח בהרכב גם בהפסד 1–2 לנבחרת ארגנטינה, ובסך הכל ערך ארבע הופעות במדי הנבחרת, האחרונה ב-3 במרץ 1992 מול נבחרת קפריסין.
במהלך תקופה זו ערך גם שתי הופעות במדי הנבחרת הצעירה.
לקראת עונת 1992/1993 הצטרף חדד להפועל תל אביב, במדיה שיחק שנתיים עד תום עונת 1993/1994, ולאחר מכן חזר לבני יהודה, אך נפצע ולא הצליח למצוא את מקומו במועדון.
בהמשך שיחק בליגת המשנה בהפועל רמת גן והכח רמת גן, ואת הקריירה סיים חדד במדי הפועל אשקלון, במדיה שיחק תקופה קצרה לפני שפרש ממשחק פעיל בדצמבר 2000.
"רואים רחוק רואים שקוף" הוא פזמון שכתב יענקל'ה רוטבליט והלחינו וביצעו שמוליק קראוס ואילן וירצברג.
השיר יצא לאור בשנת 1983 כתקליט שדרים שהושמע ברדיו, והוצג כשיר משותף של קראוס ואילן וירצברג.
בהקלטת השיר הייתה אמורה להשתתף זמרת ליווי בקולות הגבוהים, אך מכיוון שהזמרת המיועדת לא הופיעה להקלטת השיר, ביצע את הליווי במקומה אילן וירצברג.
רק כחמש שנים לאחר מכן יצא השיר באלבום, ונכלל באלבומו של קראוס "אחרי עשרים שנה" שיצא ב-1988.
לאורך השנים בוצעו מספר גרסות כיסוי לשיר, בין היתר על ידי נחמה הנדל, גידי גוב (יחד עם שם טוב לוי), מאיר בנאי וגיא מזיג.
השיר נכתב בהשראת הדמות המקראית משה, שהנהיג את עם ישראל במדבר, אך בשל חטא שחטא, כמתואר בסיפור מי מריבה נגזר עליו לראות את הארץ המובטחת מהר נבו, אך לא להיכנס אליה.
הדובר בשיר מתאר מסע אותו הוא חווה.
הוא מתאר מצב בו היה לו צר ולוחץ ולכן נאלץ "לפרוש כנפיים ולעוף".
בפזמון הרמז נוסף לפסוק מהתנ"ך - מקור השורה בשיר "בן אדם כעץ שתול על מים" הוא בספר תהלים ("והיה כעץ שתול על פלגי מים..." תהלים א'), על פי הדובר בן האדם מבקש להכות שורש ולהיאחז בדבר מה.
הדובר מדמה את בן האדם גם לסנה בוער.
בבית השני טוען הדובר כי איבד את הדרך וחייו היו חידה.
הוא עוסק בחיפוש אחר אמת הקיום.
הבית השלישי מתאר כעין סוף מסע, כאשר הדובר שב אל ביתו - לאחר שסער כסופה.
רואל ואנס צ'רצ'יל היה מתמטיקאי אמריקאי, שנודע במיוחד בשלושה ספרי הלימוד שכתב למתמטיקה יישומית.
צ'רצ'יל נולד באקרון במחוז פולטון במדינת אינדיאנה בשנת 1899, כבנם הבכור מבין 7 ילדיהם של אבנר קיין צ'רצ'יל ושל מלדורה צ'רצ'יל לבית פריינד.
בשנת 1922 סיים תואר ראשון בפיזיקה באוניברסיטת שיקגו, אחר כך למד לתואר שני בפיזיקה באוניברסיטת מישיגן.
בשנת 1929, תחת הדרכתו של ג'ורג' יורי רייניץ' סיים את הדוקטורט במתמטיקה גם כן באוניברסיטת מישיגן, בנושא "על גאומטריית הטנזור רימן"
לאורך כל הקריירה האקדמית שלו, למשך 42 שנה, הוא לימד מתמטיקה אופרציונילית במסגרת הפקולטה למתמטיקה של אוניברסיטת מישיגן.
עם תלמידיו נמנה ארל דייוויד ריינוויל.
הוא נפטר בגיל 88 בשנת 1987 באן ארבור, במחוז וושטנו במדינת מישיגן.
הובא לקבורה בבית העלמין פורסט היל באן ארבור.
הוא היה נשוי פעמיים: עם רובי פרנסס סיקס, שנפטרה בשנת 1969, ואחר כך החל מ-1972 עם אליס לבית בולדווין (נפטרה ב-1990).
מנישואיו הראשונים נולדו לו בת - בטי, משואה מק'מארי, ובן - יוג'ין סיקס צ'רצ'יל.
(משתנים מרוכבים ויישומיהם - ביחד עם ג'יימס וורד בראון)
(צורות קנוניות לפונקציות וקטור ליניאריות סימטריות במרחב פסוידו-אוקלידי)
רואטוזאורוס (שם מדעי: Rhoetosaurus) הוא סוג של דינוזאור מקבוצת הזאורופודים אשר חי ביורה התיכון שלפני 167–171 מיליון שנה.
מאובניו התגלו ב-1926 בתצורות אבני חול בקווינסלנד, מזרח אוסטרליה, מבין הבודדים שבזאורופודים שנמצאו באוסטרליה.
הוא נקרא על שם הטיטאן רואטוס מהמיתולוגיה היוונית.
זאורופוד זה היה פרימיטיבי יחסית והיה קרוב מעט לוולקנודון מאפריקה והוא הגיע לאורך 15 מטרים ולמשקל של מעל 9 טונות.
כמה חוקרים רואים במבנה עצמותיו דמיון לאלה של הצטיוזאוריים או של השונוזאורוס ורואים בו קרוב אליהם, אך לרוב הוא נחשב פרימיטיבי יותר.
עם זאת הוא רחוק מהפרוזאורופודים ובשל גודלו נחשב לזאורופוד אמיתי.
רואירו היא עיר במחוז קיאמבו בקניה.
ממוקמת במרחק של שלושה קילומטרים מגבול העיר נאירובי וכחצי ק"מ מהקמפוס הראשי של אוניברסיטת קניאטה.
רואירו היא עיר מעונות של הבירה, והיא מחוברת הן על ידי רכבת והן על ידי כביש.
העיר משתרעת על שטח של 292 קמ"ר כשקאהווה וונדאני, קאהווה סוקארי ומיהוקו מהווים חלק ממחוז הבחירות של רואירו.
נכון לשנת 2019, אוכלוסיית רואירו מנתה 490,120 איש כאשר גידול האוכלוסייה המהיר היה תגובה למחסור בדיור זמני בניארובי.
העיר חוותה קשיים להסתגל לכמות האנשים.
רואירו היא עיר תעשייתית עם מספר מפעלים גדולים הכוללים את Devki Steel Mills, Super Foam, מפעל הבגדים Spinners & Spinners ומאכלי רואירו.
חלק מאזורי הקפה בעיר הפכו לאזורי מגורים ובין היתר, כוללים את אחוזת טאטו (Tatu).
עסקי טכנולוגיות מידע ותקשורת גם כן מתקדמים באזורים אלה הכוללים מרכזי SmartEdge PASHA וכן כפר דיגיטלי של מועצת KICT בה האוכלוסייה יכולה לקנות מחשבים ולקבל הכשרה בתחום המחשב בחינם.
אזור זה היה מחוז גדל של קפה ואגבת הסיסל כאשר אגבת הסיסל נמצאת משני צדי הנהר מימין לכביש הראשי לתיקה.
בעבר היו ארבעה בתים ראשיים באזור הצד הדרומי של הנהר.
השטח הועבר למאגד אפריקאי שפותח באחזקות קטנות בשנות ה-70. בין השנים 2013 עד 2017 חבר הפרלמנט היה הון אסתר גאטהוגו (Hon Esther Gathogo).
הון סימון נאגאגא קינג'ארא (Hon.
Simon Ng'ang'a King'ara) הוא חבר הפרלמנט הנוכחי שזכה בבחירות הכלליות של אוגוסט 2017.
רואלד האין (בנורווגית: Roald Øyen; נולד ב-12 בספטמבר 1940) הוא מנחה טלוויזיה נורווגי.
האין נולד בנורווגיה, ב-1961 החל לשמש כבמאי ב-NRK, רשת השידור הציבורית של נורווגיה.
בשנות השבעים עבר לתחום ההנחיה בטלוויזיה כשהגיש את תוכנית חידות הטריוויה "Bit for bit, bilde for bilde", הוא היה בתפקיד זה עד 1987.
ב-1968 שיחק בסרט "Snow Treasure" המבוסס על ספר ילדים באותו שם העוסק בנורווגיה תחת הכיבוש הנאצי במלחמת העולם השנייה.
ב-1994 הפיק את סרט הטלוויזיה "Beslutningen".
ב-1995 הופיע בפרק של "Lille lørdag", תוכנית מערכונים של ערוץ NRK1.
ב-2010 הוענק לו העיטור "King's Medal of Merit" על ידי בית המלוכה הנורווגי.
ב-1968, 1972, 1984 פרשן לטלוויזיה הנורווגית את האירוויזיון.
ב-1968 נישא לעיתונאית נינה בורג.
רואים רחוק - הדור החדש של יוצרי קולנוע וטלוויזיה היא עמותה שהוקמה בשנת 2015, לשם קידום בני נוער בעולמות היצירה והמסך.
במקור, החלה בשנת 2008 כפרויקט חברתי של קשת בשם "רואים רחוק", אותו הקימו מרב דימרי והבמאים רן טל וטלי שמש.
במסגרת הפרויקט, מוסד מסלול הכשרה ארוך טווח לליווי בני נוער בסיכון מהפריפריה החברתית והגאוגרפית, המגיעים מאוכלוסיות הנמצאות בתת-ייצוג על המסך הישראלי ועל סדר היום הישראלי.
יוצרים, במאים ועובדי קשת ליוו את בני הנוער מגיל 16 דרך הבאתם ללימודים במוסדות להשכלה גבוהה ועד להטמעתם בתעשיית הטלוויזיה, הקולנוע והאמנות הישראלית.
בשנת 2015, הוקמה עמותת "רואים רחוק", אשר פועלת במטרה ליצור לבני נוער הזדמנות אמיתית לשבור את תקרת הזכוכית האישית שלהם, באמצעות מיצוי הפוטנציאל האישי שלהם בעולמות היצירה והמסך.
בספטמבר 2020, זכתה העמותה באות הנשיא למתנדב לשנת תש"ף 2020, המוענק מדי שנה ליחידים וגופים שפעילותם ההתנדבותית מייצרת תרומה ייחודית לטובת המדינה והחברה בישראל.
האות הוענק ל"רואים רחוק" בטקס שנערך בבית הנשיא בירושלים, על ידי נשיא המדינה ראובן (רובי) ריבלין, על הענקת הזדמנות לבני נוער בסיכון להשתלב בעולם התקשורת, האמנות והיצירה.
משנת 2015, מרב דימרי מכהנת כמנכ"לית העמותה.
משנת 2018, יואב נחשון מכהן כיו"ר הוועד המנהל של העמותה, בו נמצאות טלי ורניה, לילך סיגן וטלי גורן, סמנכ"לית התקשורת והרגולציה בקשת.
שותפים מרכזיים של העמותה הם קרן אדמונד דה רוטשילד והג'וינט.
במסגרת העמותה, יוצרים ובמאים ישראלים, בהם טלי שמש, רן טל, דוד אופק, רני בלייר, תאופיק אבו ואיל ושלומי אלקבץ, מתנדבים ומכשירים את בני הנוער ליצור אמנות ולעסוק בתקשורת במרכזים ברחבי הארץ, בין היתר ברמלה-לוד, שכונת דורה בנתניה, באר שבע, ירושלים, אשדוד, שפרעם, נצרת וחיפה.
בהמשך המסלול, מממנת העמותה מלגות לימודים אקדמאיות מלאות ומלגות מחייה, ועם סיום התואר, מסייעת לסטודנטים הבוגרים להשתלב בתעשייה ובשוק התעסוקה בתחום.
בין בוגרי העמותה: השחקנים פיראס נסאר ("פאודה"), שאדי מרעי ("הנערים", "פאודה"), מאור לוי ("בני אור", "בתולים") ושירז אדרי ("להעיר את הדב").
נכון לשנת 2021, מאות בני נוער סיימו את פעילותם במרכזי העמותה ועשרות מבוגרי העמותה לומדים תחת מלגה מלאה במוסדות להשכלה גבוהה בקולנוע, טלוויזיה ואמנות, בהם "סם שפיגל", האקדמיה למוסיקה בירושלים, "שנקר", "ניסן נתיב", בית הספר למוסיקה "רימון", אוניברסיטת תל אביב והאקדמיה לאמנות "בצלאל".
בשנים 2018–2019, 140 נערים ונערות עברו הכשרה במרכזי העמותה, מתוכם 40 מהם עברו הכשרה במרכז מעורב של יהודים וערבים.
60 נכנסו לקבוצת הבוגרים, במסגרתה תעזור להם העמותה להתקבל ללימודים גבוהים ו-20 סטודנטים לומדים במוסדות להשכלה גבוהה.
רואל וינסנט ואן דייק , המוכר גם בשם רואל (Ruel), הוא זמר וכותב שירים אוסטרלי יליד אנגליה מסידני, הידוע בעיקר בזכות הסינגלים שלו "Don't Tell Me", "Younger" ו-"Painkiller".
בטקס פרסי המוזיקה של ARIA משנת 2018 הוא זכה בפרס "האמן פורץ הדרך" עבור הסינגל שלו "Dazed & Confused".
רואל נולד ב-29 באוקטובר 2002 באיזלוורת', לונדון, לאם ממוצא בריטי, קייט ואן דייק, ואב ניו זילנדי ויליד הולנד, ראלף ואן דייק.
אביו הוא מייסד של סוכנות פרסום אוסטרלית בשם אירדראם.
משפחתו עברה לסידני, אוסטרליה בשנת 2006.
בשנת 2015 אביו של רואל שלח דמו שלו של השיר "Let It Go" של ג'יימס ביי למפיק הזוכה בפרס גראמי M-Phazes שאמר, "יצאתי מדעתי כששמעתי את קולו!"
באפריל 2017 הוציא רואל את סינגל הבכורה שלו "Golden Years" עם M-Phazes.
ביוני ערך רואל את הופעת הבכורה ברדיו בשידור חי בהופעה של "Weathered" של ג'ק גאראט בסרט משולש J 's Like a Version.
בגיל 14 הוא המופיע הצעיר ביותר אי פעם להופיע שם.
הסרטון אסף כחצי מיליון צפיות בווידאו בפחות מ־48 שעות.
ביולי 2017, הוציא רואל את "Don't Tell Me", שהגיע למקום מספר 86 במצעד המוזיקה האוסטרלי ה-ARIA.
מאוחר יותר בספטמבר השמיע אלטון ג'ון את "Don't Tell Me" ברדיו BBC 1, והעניק לרואל שבחים רבים.
הרצועה הוצגה גם ב-21 השירים של סלבמיקס של בני פחות מ-21 בשנת 2018.
בנובמבר הצטרף רואל לחאליד בסיבוב ההופעות האמריקני שלו באוסטרליה ובניו זילנד.
בהמשך אותו חודש חתם רואל עם תקליטי RCA חוזה בינלאומי.
בחודש דצמבר הוציא טום ת'ום שער של "Human" של Rag'n'Bone Man בהשתתפות רואל על שירה.
Gallant - סיור באולוגי (2017)
רוּאוֹסְקָה ("שוט") היא להקת אינדסטריאל מטאל פינית מהעיר יובה.
רואוסקה נוסדה בשנת 2002 על ידי פטריק מננדר, מיקה קאמפי, קאי אהוונראנטה, אנסי אאובינן וסאמי קארפינן, חלק מחברי להקת הרוק הקומדי "Natsipaska" ("Nazishit"), והוציאו את אלבום הבכורה שלהם, "Kuori", באותה שנה.
שנה לאחר מכן, הוציאו את האלבום "Riisu".
ב-2005, הוציאה הלהקה את אלבומם השלישי "Radium".
אלבום זה זכה להצלחה רבה משני האלבומים הראשונים.
עבור אלבומם הרביעי, "Amortem", שיצא בשנת 2006, חתמה הלהקה לחברת התקליטים EMI.
"Amortem" הגיע למקום השישי במצעד הפיני והחזיק בעמדה הזו כמעט עשרה שבועות.
בשנת 2008 הוציאה הלהקה את האלבום "Rabies" ושנה לאחר מכן יצאה להפסקה עד להודעה חדשה.
בשנת 2020 הוציאה הלהקה את הסינגל "Runno", וב-2022 את הסינגלים "Kade" ו-"Silti Syntinen", ובכך שברה שתיקה של כמעט 13 שנה.
מיקה קאמפי – בס, קולות רקע
אנסי אאובינן – גיטרה, קולות רקע
קאי אהוונראנטה – גיטרה, קולות רקע
טימו לאטיקאיינן – תופים, כלי הקשה
"רואה לך בעיניים" הוא אלבום הבכורה של הזמרת והיוצרת הישראלית אתי אנקרי, שיצא לאור ב־1990.
"רואה לך בעיניים" הגיע בזמן קצר למעמד אלבום זהב.
בתוך שנה הגיע למעמד פלטינה כפולה, ואנקרי זכתה בזכותו לתואר זמרת השנה.
בהמשך הגיע למעמד פלטינה משולשת.
שלושה משירי האלבום דורגו במצעד הפזמונים השנתי (תשנ"א) של רשת ג': "רואה לך בעיניים" הגיע למקום החמישי, "לך תתרגל איתה" הגיע למקום ה־13, ו"לוליטה" הגיע למקום ה־21.
ב־2005 הרכיב צוות מקצועי מטעם ynet רשימה של 100 האלבומים הישראליים הגדולים בכל הזמנים.
"רואה לך בעיניים" דורג בה במקום ה־77. ב־2018 ערך עיתון ישראל היום שני מצעדים לדירוג 70 האלבומים הטובים בכל הזמנים במוזיקה הישראלית, לכבוד חגיגות שנת ה־70 למדינת ישראל.
המצעד הראשון היה של צוות מומחים, שדירגו את "רואה לך בעיניים" במקום התשיעי.
במצעד השני, דירוג הקהל, דירגו המצביעים את האלבום במקום ה־22.
לאחר תום שירותה בצה"ל קיבלה אנקרי מלגה מקרן התרבות אמריקה-ישראל ללימודי משחק ומוזיקה.
היא למדה משחק בסמינר הקיבוצים ושיחקה בסרט המדובר "לחם".
תוך שעסקה במוזיקה ובמשחק, בחרה אנקרי להתמקד בשאיפת ילדותה, המוזיקה, והלכה ללמוד במחזור הראשון של בית הספר למוזיקה "רימון".
אנקרי עסקה בכתיבה והלחנה במשך כל אותו הזמן, ויצרה גרסאות לא מעובדות לשירי האלבום.
יהודה עדר, שלימד אותה ב"רימון" וממנו הושפעה, המליץ לה לפגוש את אתי אנטה ואת מיכאל תפוח.
אנקרי החלה בהתקשרות עם חברת ההפקות של השניים.
אז גם קיבצה לה להקה של נגנים שונים, שהתחלפו – מהם נשארה אנקרי בקשר רק עם הגיטריסט דרור זמיר.
הם החלו להופיע עם שירי האלבום במועדון "דומינו גרוס", תוך שאת שיר הנושא שרה אנקרי כהדרן.
בשלב הזה חיברה המפיקה אתי אנטה את אנקרי עם אלון אולארצ'יק.
אנטה פנתה לאולארצ'יק עם הצעה להפיק אלבום ל"זמרת חדשה".
לאחר שראה את אנקרי בהופעה, הסכים אולארצ'יק להפיק מוזיקלית את האלבום (הייתה זאת ההפקה הגדולה הראשונה של אולארצ'יק.
אחר כך הפיק גם את "אין עוד יום" של גידי גוב ואת "שביל קליפות הגרעינים", אלבום הבכורה של "טיפקס").
לאחר שהקלטת האלבום הסתיימה, חברת ההפקה החליטה להמתין קצת לפני הוצאת האלבום לאור ולחכות לזמן המתאים להוצאתו, ובזמן הזה "לטפטף" לרדיו את שירי האלבום, תוך שהשירים השקטים יצאו ראשונים.
המטרה של חברת ההפקה הייתה שהציבור יכיר את הזמרת לפני הכרת הלהיטים.
השירים השקטים הושמעו ברדיו בלילה במשך כחצי שנה.
בזמן הזה המשיכה אנקרי לעבוד כמלצרית וכברמנית (ואף לטייל בארץ).
העיסוק בעבודות האלה דכדך את אנקרי בת ה־27, ואף שידעה מילדות שברצונה לעסוק במוזיקה, ואף למדה ב"רימון", עם כל זה התלבטה על דרכה, מכיוון ששמעה מהרבה אנשים שקשה לחיות ממוזיקה כמקצוע, ושרק מעטים מצליחים בכך.
בין העבודות המוזיקליות שעבדה בהן היה זִמרת ליווי לשלמה ארצי, במופע התקליט "חום יולי אוגוסט".
מאורע מסוים סייע לגיבוש החלטתה להפוך את המוזיקה למרכז עיסוקה:
היא אף קיבלה טלפון מיואב קוטנר, שהחמיא לה על האלבום, דבר שמאוד עודד אותה.
אז יצאו כסינגלים לרדיו שיר הנושא ו"לך תתרגל איתה", והאלבום הפך להצלחה גדולה בן לילה.
אנקרי הכירה בכך שהעיבודים וההפקה המוזיקלית של אולארצ'יק תרמו רבות להנגשתו המסחרית של האלבום המצליח (אף שאולארצ'יק אמר שהוא ביסס את עיבודיו על העיבודים הבסיסיים שהביאה אנקרי לשירים).
לשניים היו ויכוחים רבים במהלך הכנת האלבום.
בין השאר, אנקרי כלל לא רצתה להכניס את "לך תתרגל איתה" לאלבום, משום שראתה בו בדיחה: השיר נכתב על דורון ליניק, לימים בעלה, בימים שרק התחילו לצאת.